༈ མགོན་པོའི་བླ་བརྒྱུད་འདེབས་བདུད་ལས་རྣམ་པར་རྒྱལ་བའི་དགའ་སྟོན། སྟོན་པ་གསང་བདག་ཨིནྡྲ་བྷུ་ཏི་དང་། །ཀླུ་ཡི་རྣལ་འབྱོར་མ་དང་ས་ར་ཧ། །ཀླུ་སྒྲུབ་འཕགས་པ་ལྷ་དང་ཀླུའི་བྱང་ཆུབ། །དུས་ཞབས་ཆེ་ཆུང་རྡོ་རྗེ་གདན་པ་དང་། །ཨ་བྷ་ཡ་དང་རྩ་མི་དཔལ་རྒྭ་ལོ། །ཚུལ་ཁྲིམས་འབྱུང་གནས་རྡོ་རྗེ་དབང་ཕྱུག་ཞབས། །ཕག་གྲུ་ཞང་དང་གླིང་རས་གཙང་པ་རྒྱ། །སེང་གེའི་མཚན་དགུ་བསམ་རྒྱལ་ཁ་ཆེ་དང་། །རིགས་གསུམ་རྣམ་འཕྲུལ་རྒྱལ་དབང་རྗེ་ཡབ་སྲས། །ཆོས་ཀྱི་གྲགས་པ་ཡོན་ཏན་ཡེ་ཤེས་ཞབས། །ཆོས་རྒྱལ་ལྷུན་གྲུབ་མཐུ་ཆེན་རྒྱལ་བའི་མཚན། །བདུད་འཇོམས་དཔའ་བོ་པདྨ་དཀར་པོ་དང་། །ངག་དབང་བཟང་པོ་མི་ཕམ་ཆོས་ཀྱི་རྗེ། །དཔག་བསམ་དབང་པོ་ཀུན་དགའ་ལྷུན་གྲུབ་དང་། །ཆོས་ཀྱི་དབང་ཕྱུག་དགེ་ལེགས་བཞད་པའི་དཔལ། །རྡོ་རྗེ་ཅན་དངོས་གསང་བདག་བདུད་འཇོམས་གྲུབ། །ཐམས་ཅད་མཁྱེན་པ་འཇམ་དཔལ་དཔའ་བོ་དང་། །མཚུངས་མེད་ཀུན་གཟིགས་ཆོས་ཀྱི་སྣང་བའི་ཞབས། །བདེ་བའི་རྡོ་རྗེ་འཇམ་དཔལ་ཡེ་ཤེས་གྲུབ། །ཧེ་རུ་ཀ་དཔལ་རྒྱལ་དབང་འཇིགས་མེད་མཚན། །བཀའ་དྲིན་མཚུངས་མེད་མཆོག་གཟིགས་རྣམ་གཉིས་སོགས། །གཞན་ཡང་མགོན་པོའི་དབང་བརྒྱུད་མན་ངག་གི །བླ་མ་ཀུན་ལ་སྙིང་ནས་གསོལ་བ་འདེབས། །བསྟན་སྲུང་མཐུ་དང་དངོས་གྲུབ་རྣམ་གཉིས་སྩོལ། །ཞེས་གསོལ་བ་བཏབ་པས་བླ་མ་རྣམས་འོད་དུ་ཞུ་ནས་རང་གི་སྤྱི་བོར་ཐིམ་པར་གྱུར། པདྨ་དཀར་པོས་སོ།  །ལྷ་མོ་དུད་སོལ་མའི་བརྒྱུད་འདེབས་རྨ་བྱའི་ཟློས་གར། རྡོ་རྗེ་འཆང་ཆེན་ཏིལླི་ནཱ་རོ་དང་། །མར་པ་ཆོས་རྡོར་མདོ་སྡེ་ཀུན་དགའ་དང་། །གཟི་བརྗིད་གྲགས་པ་རིན་བཟང་ཆོས་ཀྱི་མཚན། །དོན་གྲུབ་བྱང་ཆུབ་རིན་ཆེན་དཔལ་བཟང་པོ། །རྒྱལ་བའི་དབང་དང་ངག་དབང་ཆོས་ཀྱི་རྒྱལ། །ནམ་མཁའི་མཚན་དང་འཇམ་དབྱངས་ཆོས་ཀྱི་གྲགས། །ཡོན་ཏན་ཡེ་ཤེས་ཞབས་དང་པདྨ་དཀར། །ངག་དབང་བཟང་པོ་རྒྱལ་དབང་དཔག་བསམ་དབང་། །ཀུན་དགའ་ལྷུན་གྲུབ་ཆོས་ཀྱི་དབང་ཕྱུག་ཞབས། །དགེ་ལེགས་བཞད་པ་འཇམ་མགོན་དགྱེས་པའི་དཔལ། །འཇམ་དཔལ་དཔའ་བོ་ཆོས་ཀྱི་སྣང་བ་ཆེ། །བསྟན་པའི་ཉིན་བྱེད་ཆོས་ཀྱི་རྒྱ་མཚོའི་ཞབས། །དཔལ་ལྡན་ལྷ་མོའི་དབང་བརྒྱུད་མན་ངག་གི །བླ་མ་རྣམས་ལ་སྙིང་ནས་གསོལ་བ་འདེབས། །བསྟན་སྲུང་མཐུ་དང་དངོས་གྲུབ་རྣམ་གཉིས་སྩོལ། ། ངེས་དོན་ཆོས་ཀྱི་རྒྱ་མཚོས་མཛད་པའོ། །ཞེས་གསོལ་བ་བཏབ་པས་བླ་མ་རྣམས་འོད་དུ་ཞུ་ནས་རང་གི་སྤྱི་བོར་ཐིམ་པར་གྱུར།།